# Aleksandr Antonov
| Aleksandr Antonov |

|  | Bifa - Seltevafo Artowaso Pako - Exura ke Tambov |

| Aleksandr Antonov |

|  | Bifa - Seltevafo Artowaso Pako - Exura ke Tambov |

| Tuveli icde Izvopa |


Aleksandr Antonov
{{Korikaf kroj|korik=Aleksandr Antonov|evleem=1889-1922|kira=[[Rossia]]f artowasik isu exusik}}
{{Teliz_toza}}
'''Aleksandr Stepanovitc Antonov''' (&nbsp;rossiavon ''Алекса́ндр Степа́нович Анто́нов''&nbsp;) tiyir rossiaf artowasik. Tiyir sayudasik ke taltefa grelta ke Seltevafo Artowaso Pako. Nope yordara oke [[Exura ke Tambov]] nelkon zo gruper. Ba 24/07/1922 flioton zo adjuber.

== Blirizva ==
=== Viltera va Seltevafo Artowaso Pako az Artowara ke Toleaksat ===
 
Tis xantik ke Tambov bowexo, Aleksandr Antonov va Seltevafo Artowaso Pako mali san-tevda yoter, bal Artowara ke 1905. Bak yona direfa tanda, 
prostewon gu eaftevafa sopura ke bato pako, va konaka «&nbsp;divilkara&nbsp;» (&nbsp;ervokirafa dilfura va omelt ik ar sokaf kizey&nbsp;) paker. Tere zo soper aze gan sayakaf abdaraf erkey ke [[Tambov]] ba 10/03/1910 zo xonukalanzar voxen gakera gu parmaf flint zo nuner.

[[Iyeltak:Кирсанов - Общий вид (нач. XX).jpg|thumb|right|240px|Kirsanov wida, titi 1900<sup>-e</sup> sanda]]
Tunuyayan bal taneafa safta ke [[Artowara ke Toleaksat]], tici 1917<sup>-e</sup> ilanacek va taltefa grelta ke Seltevafo Artowaso Pako kazokever aze vanpir dirgasik va ervolita ke Kirsanov utca. Mali pastara va lok ke ''soviet'' pirdot mu ''bolcevik'' pako bak toleaksat ke 1918<sup>-e</sup>, laumasa spua wal kizey is ervolita rankesa va kucilodasa gaderopa askina gan bowere galter. Bak idulugal ke 1918<sup>-e</sup>, Antonov ko aala gelber aze va exus blayam tadler. Sin bak diref ilanacek va podara va bowerefi roti grustad ise va konak sanoy ''bolcevik'' tegisik adjubed.

=== Yordara koe [[exura ke Tambov]] ===
Bal rossiafa wideytageja xuton gu gejafa doeva, ''bolcevik'' bowere va fikaf kucilodas tawuk kev rossiaf tawadayikeem ta vaneksara va widava is Kerafa Ervolia adre mopoyer. Bak 1920<sup>-e</sup> loloon robeomaso aldo ke batyona tioltera is tizuca ke kucilodasa taksa va kaliafa tumulawera ke tawadayafi tari is kaljoara va widlafa rolona do ''bolcevik'' roti pendeyesa golde rusagafa dratcera ke rotisa cenera ke gazarotif kategirevik stad. Bak anyusteaksat ke 1920<sup>-e</sup> artlapira ke blotasa taksa va Kamenka wida, va exus enkap nekir, i va exura vamo ''bolcevik'' roti. Tire bowerefi roti va polskafa fasiara ko tawavo banugale lasumalplatir nume videteson va ristula koe utca ke Tambov, va pomo dem 3000 ayik anton al isker. Bata tozafa axuca is zoberapa ke sanelia ke Tambov va exusik, va griawira ke sovietafi roti koe gola wali tena ke 1920<sup>-e</sup> is bareaksat ke 1921-e pebud.

Aleksandr Antonov dum aryon seltevaf artowas sayudasik va grustara va exura gijoton yordar. «&nbsp;Tanara ke Kobas Tawadayikeem&nbsp;» bak anyusteaksat ke 1920<sup>-e</sup> zo tazukar nume va gaderopafa muxara ke exusikeem tcilon weber, voxen lo gadesik gan Tceka ardial kalion zo soped ike zo klibud. Antonov vanpir okilik ke exusa artowasa ervolia ke Tambov bak santaneaksat ke 1920<sup>-e</sup>. Okilon gu in bata ervolia dem 20000 ik 40000 bewik, nekev dik ugol is lana megrustara, nijur crakefa. Exusik va gola grupenyed ise va krafa zobera ke saneliakipi belundar ise gigejelud.

Maeteson va exura, sovietafa rictaga mali bareaksat ke 1921<sup>-e</sup> va lo 50000 sayakik koredjelar, i va sayakik dirgan gan Tuxatcevski jadiwik zoben gan baroy azakedayan impadimak is per-sanoyi buli is tanoya severofa braora. Bolcevik milk va eaftuca bolkon vidud ise va tubizafa wida firded ise va sanelia ko pemaxo rezgaled ise divaalatason va gelbes tcumivik, va jivase tie dace lanedje kofaved. Exusa ervolia dere tizur kore legronon is lebolkon dam kevelik askir.

=== Tena ===
Kaikfinon gan lofo po dem lo ugol, exusa ervolia ke Tambov adre remi 1921<sup>-e</sup> gritankotawer. Bak alubeaksat, Tceka ardial konak inaf gadesik ko zoriaks vanimpayar, jidjason va tira ke megeltrafa «&nbsp;birgotafa aba ke Seltevafo Artowaso Pako&nbsp;». Dastrubenik ke Antonov zo soped. Bolcevik gaderopaf ardial va Etkov ikagadesik ke Antonov dratceson lajumalbuiver. Etkov va kakevera ke rolaf kaatoesik ke exura tigisa vagee Rossia do konak okilik ke exusa ervolia ke Tambov grustar. Lotan gan Tceka ardial zo soped aze bak sielcek davon zo klibud. Isti pereaksat, Antonov takabakapayan bulur ise va dirgara ke ware 3000 ik 4000 exusik pu Matyuxin isker. Bantan bal deliv bak lerdeaksat di zo balier.

Mali selura va exura, laitera remi konak aksat tozuwer edje Aleksandr Antonov va onkasik ladivvawar. GPU ardial ke Tambov va inafa conyuta bak balemeaksat ke 1922<sup>-e</sup> katrasir. In akoler nume va vask me rodejovler. Ba 24 ke teveaksat zo kosmar. Vask zo firder aze Antonov is berikye flioton zo adjubed.

== Vuestexeem ==
<small>
* (ru) [[Varlam Calamov]], ''Вишера. Антироман''
* (en) Erik Landis, ''Bandits and Partisans: The Antonov Movement in the Russian Civil War'', University of Pittsburgh Press, 2008, ISBN 9780822971177, ISBN 0822971178
* (fr) Jean-Jacques Marie, ''La Guerre civile russe, 1917-1922. Armées paysannes, rouges, blanches et vertes'', Paris, Ed Autrement, coll. Mémoires, 2005
* (fr) Arno J. Mayer, ''La guerre paysanne en Russie : l'Ukraine et Tambov'', koe ''Les Furies : Violence, vengeance, terreur aux temps de la Révolution française et de la Révolution russe'', Ed. Fayard, 2002
* (fr) Nicolas Werth, ''Un État contre son peuple'', koe ''Le Livre noir du communisme'', Robert Laffont, 1997
</small>
{{Vuestexeem}}
|style="vertical-align: top;"|
{{Artowasik
|yolt = Aleksandr Antonov
|ewava = А. С. Антонов (из рaзыскного циркуляра).png
|pebuda = Afigasuteks va Aleksandr Antonov, 1920
|koblira = [[1889|26/07/1889]]
|koblixo = [[Moskva]], [[Rossia]]
|awalkera = [[1922|24/07/1922]]
|awalkexo = Nijni Cibryay, [[Rossia]]
|vedeyot = [[Rossia]]
|tegira = Exus artowasik
|bifa = <br>
* Seltevafo Artowaso Pako
* [[Exura ke Tambov]]
}}
|}

[[Loma:XX-eafa decemda|Antonov (Aleksandr)]]
[[Loma:Rossiaf artowasik|Antonov (Aleksandr)]]
[[Loma:Izva ke Rossia|Antonov (Aleksandr)]]

{{#invoke:Interwiki|interwiki|qid=Q1343261}}
[{"title": "| Aleksandr Antonov |", "data": {"Koblira": "26/07/1889, \u00b7 Moskva, Rossia", "Awalkera": "24/07/1922, \u00b7 Nijni Cibryay, Rossia", "Vedeyot": "Rossia", "Tegira": "Exus artowasik"}}]